ભાવનગરમાં ખેડૂત કુટુંબમાં જન્મ્યા પછી ત્રણ ચાર ધોરણનો સ્કુલ અભ્યાસ કર્યા પછી નાની નોકરી કરતા હતા. લગ્ન કર્યા પછી પત્નિ નાની ઉંમરમાં પ્રભુશરણ થતાં નાના બે બાળકો તેમના સાસુને સોંપી સંસાર વૈરાગી બની શ્રીમદ્ ગોકુલ, ચંદ્રસરોવર તથા મધુવન, રીઠોરા વિગેરે એકાંતિક જગ્યાએ રહી પ્રભુને ભોગ ધરી લેતા અને પ્રભુની આત્મ પ્રેરણા કૃપાથી માર્ગનું ખૂબજ સાહિત્ય પ્રકટ કરવાનું શરૂ કર્યું. સંસ્કૃતનું સાધારણ જ્ઞાન હોવા છતાં શ્રી સુબોધીનીજીના ગહન વિષયમાં પણ શ્રીમહાપ્રભુજીના ગુઢ આશયો જાણી તેને ગુજરાતી ભાષામાં વૈષ્ણવ સૃષ્ટિને જણાવતા અને પ્રભુ પ્રાપ્તિના રસ્તાને પ્રાપ્ત કરવા ઘણાંજ પુસ્તકોનું પ્રકાશન કર્યું. જેવાકે (1) આશરો દ્રઢ શ્રી વલ્લભાધીશનો (2) શ્રીમુખ બોલ્યા શ્રી હરિ (3) દિવ્યપ્રેમ તત્વ (4) શ્રી સર્વોત્તમ સ્તોત્રની ટીકા (5) શ્રીવલ્લભયશોગાન માધુરી (6) હરિરસ તબહીતો જાય પૈયે (7) મન પ્રબોધ (8) પદ્મનાભદાસજીના પદોની ટીકા (9) શ્રી વલ્લભાષ્ટકની ટીકા (10) શ્રી સપ્તશ્લોકીની ટીકા (11) શ્રી સુબોધીનીજીના સુત્રો પુષ્ટિમહારસદેન પ્રગટે વિગેરે પુસ્તકો/નોટોના રૂપમાં તેમના પરિકરને પ્રાપ્ત કરાવ્યું.